L'Ajuntament de Sagunt col·labora i participa en una jornada per tractar les condicions i característiques actuals del sector de Serveis Socials
02 de juliol 2021

![Imagen 1](/media/umlhmba4/79-c_grupo.jpg)![Imagen 2](/media/i0shwfba/79-c_escenario.jpg)

L'Ajuntament de Sagunt, a través del departament de Serveis Socials, ha col·laborat en l'organització i ha participat al llarg del dia de hui en la jornada formativa ‘Per què no aprenem a cuidar-nos i cuidar la professió? El Treball Social és referent en la societat postpandèmia’, que s'emmarca en la Trobada d’Estiu 2021 que organitza el Col·legi Oficial de Treball Social de València (COTSV).

  

En l'acte han participat el president del Col·legi Oficial de Treball Social de València, Ferran Senent; la presidenta del Consell General de Treball Social, Emiliana Vicent González i el regidor delegat del departament de Serveis Socials de l'Ajuntament de Sagunt, Alejandro Sotoca.

  

L'activitat ha tingut lloc en el Centre Cultural Mario Monreal i ha estat dirigida a persones col·legiades i precol·legiades en el COTSV, les quals han tractat a partir de diverses tertúlies i debats les condicions, necessitats, manques i característiques actuals dels Serveis Socials. 

  

El regidor de Serveis Socials, Alejandro Sotoca, ha destacat que «**estes jornades han sigut contertulianes de temes que preocupen els treballadors i treballadores socials com per exemple el lloc de treball dels treballadors socials, les noves maneres de treballar en pandèmia o la coordinació d'este. Ha sigut una jornada molt gratificant i que m'agradaria poder tornar a repetir prompte**».

  

«**Cal destacar que una de les conclusions a les quals hem arribat és que cal donar molta més visibilitat als serveis socials i per tant a tot el personal que s'encarrega d'este sector, ja que encara que és moltíssima la càrrega de treball que porten avant, al mateix temps és un treball que no es veu**», puntualitza Sotoca. 

  

La jornada ha començat amb la tertúlia ‘Trobant el lloc del Treball Social, de professionals de referència i condicions laborals’, la qual ha continuat amb el debat sobre la ‘Pandèmia i noves formes d'intervenció en Treball Social’. Així mateix, la jornada ha conclòs este matí amb la ponència i tertúlia sobre ‘Lideratge i direcció del Treball Social, la figura de la coordinació’. A més, a la vesprada ha tingut lloc un monòleg a càrrec de Patricia Sornosa.

  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-col-labora-i-participa-en-una-jornada-per-tractar-les-condicions-i-característiques-actuals-del-sector-de-serveis-socials/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-col-labora-i-participa-en-una-jornada-per-tractar-les-condicions-i-característiques-actuals-del-sector-de-serveis-socials/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-col-labora-i-participa-en-una-jornada-per-tractar-les-condicions-i-característiques-actuals-del-sector-de-serveis-socials/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-col-labora-i-participa-en-una-jornada-per-tractar-les-condicions-i-característiques-actuals-del-sector-de-serveis-socials/)